《题西隐》
宋代·赵彦端

西风数客一阑干，秋色翛然得细看。
潦水倍知寒事早，夕阳更觉晚山宽。
小留待月钟无遽，半醉题诗烛未残。
忆得向来幽独处，黄精未熟客衣单。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。